REPUBLIKA HRVATSKA Tel.: 052/580-405 ravnatelj

ISTARSKA ŽUPANIJA 052/580-432 tajništvo

OSNOVNA ŠKOLA DIVŠIĆI Fax.: 052/580-405

OIB: 42666743290 e-mail : ured@os-divsici.skole.hr

Divšići 5

52 206 Marčana

**KLASA: 602-01/19-01/75**

**URBROJ: 2168-07-01-19-1**

Divšići, 18. prosinca 2019.

.

U skladu s čl.24.st.2. *Pravilnika o načinima postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima*, ravnateljica OŠ Divšići podnosi Učiteljskom vijeću, Vijeću roditelja i Školskom odboru

**IZVJEŠĆE O STANJU SIGURNOSTI, PROVOĐENJU PREVENTIVNIH PROGRAMA TE MJERAMA PODUZETIM U CILJU ZAŠTITE PRAVA UČENIKA**

1. STANJE SIGURNOSTI

Školska ustanova dužna je skrbiti o ostvarivanju prava učenika u slučajevima svih oblika nasilja, spolne zlouporabe, zanemarivanja, odgojne zapuštenosti, nehajnog postupanja, zlostavljanja i izrabljivanja. Treba osigurati i provedbu programa kojima se promiče zaštita prava učenika, njihova sigurnost i očuvanje zdravlja.

Škola je redovito surađivala s:

* Doktoricom školske medicine

- Policijskom postajom

* Provedene su sve potrebne mjere i ispoštovane zakonske regulative vezane za omogućavanje sigurnog okruženja kako za učenike, tako i za djelatnike, a koje su u nadležnosti inspekcije zaštite od požara, zaštite na radu i sanitarne inspekcije ( pregledi, ispitivanja, održavanja, vođenje evidencija, nabava radne i zaštitne opreme i dr. ).
* Sanitarni inspektor/ica redovito prati rad školske kuhinje .
1. PROVOĐENJE PREVENTIVNIH PROGRAMA

Školska ustanova dužna je implementirati postojeće preventivne programe, te prema potrebi razvijati nove.

Školski preventivni program planiran je u GPP-u rada škole za ovu šk.godinu. Provodi se na razini razreda s cljem unapređivanja socijalnih i kognitivnih vještina rješavanja problema i regulacije emocija kod učenika. Provodi se u sklopu redovite nastave, sata razrednika i drugih aktivnosti u organizaciji škole s ciljem prevencije ovisnosti i nasilja, a zadužena je za realizaciju istog stručna suradnica - pedagoginja.

Cilj preventintivnih aktivnosti bio je senzibilizirati javnost na problem nasilja, te poticanje na prijavljivanje obiteljskog i drugog nasilja.

Sve je izraženija problematika nasilja na internetu. Iz tog razloga se preventivno djeluje na satovima razrednika i pogotovo na satovima informatike. Cilj je bio informirati učenike o pravilima sigurne uporabe suvremenih tehnologija i posljedicama neprimjerene komunikacije na društvenim mrežama: vrijeđanje, sramoćenje, kleveta, javni linč, objava fotografija učenika, videozapisa i sl. ).

Stručna suradnica pedagoginja prisustvovala je predavanju “ Konfliktni razvodi – djeca u središtu sukoba” koje je organizirao Zavod za javno zdravstvo Istarske županije. Predavanje je održano 21. 10. 2019., u hotelu Park Plaza Histria, Pula. Gošća predavačica bila je prof. dr. sc. Gordana Buljan Flander, klinički psiholog i psihoterapeut, ravnateljica Poliklinike za zaštitu djece i mladih Grada Zagreba, ustanove specijalizirane za rad s traumatiziranom djecom i njihovim obiteljima. Istaknut je poražavajući podatak da se u Hrvatskoj rastaje svaki treći brak. Otprilike trećina razvoda obilježena je visokim konfliktom bivših partnera, što decu često stavlja u središte sukoba. Prikazan je model rada svih dionika sustava s djecom i obiteljima, najčešće greške i zablude laika i stručnjaka, i primjeri dobre prakse u domeni zaštite djece.

Povodom ovogodišnjeg Mjeseca borbe protiv ovisnosti Centar za socjalnu skrb Pazin, Podružnica Obiteljski centar, 29. studenog 2019. u dvorani Gradske knjižnice i čitaonice Pula, organizirao je predavanje: “Izazovi suvremene psihijatrije - Prekomjerna upotreba digitalnih medija”. Predavanje je održala dr. Ivana Sindik, specijalistica psihijatrije, Klinika za psihijatriju, KBC Sestre milosrdnice - Zagreb. Predavanje je održano s ciljem skretanja pozornosti na moguće razvijanje ovisnosti uporabom digitalnih medija, s naglaskom na djecu i mlade koji se sve više koriste multimedijom. Predavanju je prisustvovao učitelj Goran Braković. Na sjednici Učiteljskog vijeća ukazao je na važnost poznavanja pozitivnih i negativnih strana utjecaja digitalnog doba na mentalno zdravlje odraslih i djece. Uoči nadolazećih blagdana, pri kraju 1. polugodišta, povećan je rizik stradavanja odraslih i djece zbog nepropisne upotrebe pirotehničkih sredstava. U sklopu akcije “Mir i dobro”, Ravnateljstvo policije Ministarstva unutarnjih poslova uz podršku Klinike za dječje bolesti Zagreb i Ministarstva znanosti i obrazovanja, dostavio je školama edukativnu brošuru i prezentaciu. Učiteljica informatike upoznala je sve učenike sa edukativnim sadržajima koji imaju za cilj ukazati na rizike i opasnosti od nestručne i nepropisne uporabe pirotehničkih sredstava i savjetovati na koji način smanjiti broj ozljeđenih.

1. MJERE PODUZETE U CILJU ZAŠTITE UČENIKA

Na ulazu u školu dežura pomoćno i tehničko osoblje ( domar, spremačica, kuharica). Radi veće sigurnostu ulazna vrata bi trebala biti zaključana.

Raspored dežurstva učitelja i učenika je svima jasan i dostupan na oglasnoj ploči. Svakodnevnim dežurstvima u prostoru škole pratila su se ponašanja učenika, način njihova međusobnog ophođenja kao i njihov odnos prema ostalim djelatnicima, a sve u svrhu postizanja sigurnosti i zaštite učenika. Evidencija o tijeku dežurstva učitelja vodi se u knjizi dežurstva, a dužnosti su definirane u Pravilniku o kućnom redu.

Činjenica je da učenici sve češće koriste mobitel za vrijeme odmora, ali se počelo događati i da upotrebljavaju ili imaju uključen mobitel i za vrijeme nastave. Iz tog razloga je dobro upućivati češće učenike i roditelje na odredbe Pravilnika o kućnom redu škole. Uporabu interneta,svih dostupnih sadržaja i načina komunikacije je teško kontrolirati i učiteljima i roditeljima, pa je iz tog razloga izuzetno bitno educirati djecu i roditelje.

Stvaranje prijateljskog okruženja, razvoj tolerancije, poštovanja različitosti i primjena nenasilne komunikacije su od ključne važnosti, ali povremeno na iste treba upućivatitreba upućivati učenike i djelatnike škole.

1. NAREDNE AKTIVNOSTI

Kako bismo osigurali adekvatnu zaštitu učenika potrebno je:

* uključivati sve učenike u program prevencije nasilja na razini škole, razrednog odjela te individualnoj razini ,
* održavati i jačati uspostavljene vrijednosti i aktivnosti u cilju sprječavanja i reagiranja na vršnjačko nasilje i zlostavljanje, sprječavati neprihvatljive oblike ponašanja u školi i izvan nje,
* donijeti Protokol o postupanju u kriznim situacijama, upoznati sve djelatnike škole s važećim propisima vezanih za postupanjem u slučaju nasilja ( važeći protokoli- dostupni i jasni svima ),
* ukazati na odredbe Etičkog kodeksa neposrednih nositelja odgojne- obrazovne djelatnosti na Učiteljskom vijeću,
* provoditi redovito i dežurstva učitelja, pogotovo na 1. katu škole zbog prisustva većeg broja učenika nižih i viših razreda koje ne smijemo ostavljati bez nadzora,
* na poučavanje vrijednosti davanjem pozitivnih modela ponašanja i stvaranjem ozračja povjerenja,
* nastojati ostvariti punu suradnju s roditeljima i ne odustajati kada naiđemo na problem,
* nastaviti suradnju s institucijama koje se bave zaštitom djece,
* zaključavati ulazna vrata škole kada god je to moguće
* organizirati edukaciju pružanja prve pomoći u suradnji s Crvenim križem,
* uputiti ogojno-obrazovne djelatnike na edukaciju/ osposobljavanje za pružanje prve pomoći,
* omogućiti sigurniji prilaz glavnoj prometnici i prelazak učenika preko iste

 ( pješački prijelaz, usporivači prometa i sl. ),

* urediti okoliš škole (viseći stupovi i mreže na igralištu, grmlje, uklanjanje drveća koje je potencijalno opasno, sanacija zidova kojima prijeti urušavanje ).

Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_

Emilijana Fabijančić, prof.